CELEX: 52007PC0594
Language: mt
Date: 2007-10-12
Title: Proposta għal deċiżjoni tal-Kunsill li tadatta l-Anness VIII għall-Att ta' l-Adeżjoni tal-Bulgarija u r-Rumanija

Avviż Legali Importanti

|

52007PC0594

Proposta għal deċiżjoni tal-Kunsill li tadatta l-Anness VIII għall-Att ta' l-Adeżjoni tal-Bulgarija u r-Rumanija  /* KUMM/2007/0594 finali - CNS 2007/0217 */  

	[pic] | KUMMISSJONI TAL-KOMUNITAJIET EWROPEJ |Brussel 12.10.2007KUMM(2007) 594 finali2007/0217 (CNS)Proposta għalDEĊIŻJONI TAL-KUNSILLli tadatta l-Anness VIII għall-Att ta' l-Adeżjoni tal-Bulgarija u r-Rumanija(preżentata mill-Kummissjoni)MEMORANDUM TA’ SPJEGAZZJONIIt-Taqsima IV ta' l-Anness VIII għall-Att ta' l-Adeżjoni tal-Bulgarija u r-Rumanija stipulat kontribuzzjoni finanzjarja tal-Komunità għall-iżvilupp rurali ta’ 85% għal miżuri agroambjentali u dwar il-benesseri ta' l-annimali u 80% għal miżuri oħrajn.Ir-Regolament tal-Kunsill (KE) Nru 1698/2005 ta’ l-20 ta’ Settembru 2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (EAFRD) li jintroduċi tibdiliet għall- acquis li fuqu ssejsu n-negozjati mal-Bulgarija u r-Rumanija dwar l-adeżjoni tagħhom. L-Artikolu 70 tar-Regolament (KE) Nru 1698/2005 kien daħħal qafas ġdid finanzjarju, skond liema r-rati tal-kofinanzjament għad m'humiex stabbiliti fil-livell tal-miżura, iżda fil-livell ta' l-assi.Id-Deċiżjoni tal-Kunsill 2006/664/KE tad-19 ta' Ġunju 2006 konsegwentement adatta l-Att ta' l-Adeżjoni tal-Bulgarija u r-Rumanija billi ssostitwixxa t-test preċedenti b'paragrafu li jintroduċi l-kontribuzzjonijiet finanzjarji fil-livell ta' l-assi.L-Anness II tar-Regolament tal-Kummissjoni (KE) Nru 1974/2006 tal-15 Diċembru 2006 li jistabblixxi regoli ddetttaljati għall-applikazzjoni tar-Regolament tal-Kunsill (KE) Nru 1698/2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp rurali (FAEŻR), kif emendat bir-Regolament tal-Kummissjoni (KE) Nru 434/2007 permezz ta' l-Adeżjoni tal-Bulgarija u r-Rumanija fl-Unjoni Ewropea, tipprovdi għal rendikont finanzjarju indikattiv skond l-assi ta' żvilupp rurali u l-miżura, inkluż il-miżura "komplementi għall-pagamenti diretti", fil-programmi.Il-miżura "Komplementi għall-pagamenti diretti" ġiet stabbilita fl-Att ta' l-Adeżjoni bħala trasferiment għall-Pilastru I tal-PAK ta' proporzjoni limitata tar-riżorsi tal-Pilastru II, għas-snin 2007, 2008 u 2009. Bħala trasferiment għall-Pilastru I, jaqa' 'l barra mill-qafas ta' l-erba' assi ta' l-iżvilupp rurali, u għalhekk m'huwiex kopert bir-rati ta' kofinanzjament għal kull assi kif speċifikat fl-Att ta' l-Adeżjoni. Madankollu, għandha tinżamm rata massima ta' kofianzjament ta' 80% kif stabbilit oriġinarjament għal din il-miżura fl-Att ta' l-Adeżjoni.L-Att ta' l-Adeżjoni tal-Bulagrija u r-Rumanija għandu għalhekk jiġi adattat biex jiġi speċifikat li l-kontribuzzjoni massima finanzjarja tal-Komunità għall-miżura "komplementi għall-pagamenti diretti" hija ta' 80%, l-istess bħal ta' l-assi 1 u 3 u għal assistenza teknika. Ir-rata ta' kofinanzjament għall-assi 2 ġiet stabbilita bħala 82% bid-Deċiżjoni tal-Kunsill tad-19 ta' Ġunju 2006 li tadatta l-Anness VIII għall-Att ta' l-Adeżjoni tal-Bulgarija u r-Rumanija. L-Artikolu 70(3)(b) tar-Regolament (KE) Nru 1698/2005 jistabbilixxi r-rata ta' kofinanzjament għall-assi 4 bħala 80%.Il-prinċipji ta’ gwida li ġew segwiti fit-tħejjija ta’ dawn l-adattamenti kienu li l-karattru u l-prinċipji fundamentali tar-riżultati tan-negozjati dwar l-adeżjoni għandhom jinżammu u li l-adattamenti għandhom ikunu limitati għal dak li huwa assolutament meħtieġ.Il-proposta m'għandha l-ebda implikazzjonijiet finanzjarji għall-baġit Komunitarju.2007/0217 (CNS)Proposta għalDEĊIŻJONI TAL-KUNSILLli tadatta l-Anness VIII għall-Att ta' l-Adeżjoni tal-Bulgarija u r-RumanijaIL-KUNSILL TA’ L-UNJONI EWROPEA,Wara li kkunsidra t-Trattat ta' Adeżjoni tal-Bulgarija u r-Rumanija,Wara li kkunsidra l-Att ta' l-Adeżjoni tal-Bulgarija u r-Rumanija, u partikolarment l-Artikolu 34(4) tiegħu,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew[1],Billi:(1) L-Artikolu 70 tar-Regolament tal-Kunsill (KE) Nru 1698/2005 ta' l-20 ta' Settembru 2005 dwar l-appoġġ għall-iżvilupp rurali mill-Fond Agrikolu Ewropew għall-Iżvilupp Rurali (FAEŻR)[2] jistabbilixxi l-perċentwali tal-kontribuzzjoni finanzjarja tal-Komunità fil-livell ta' l-assi.(2) It-Taqsima IV ta' l-Anness VIII għall-Att ta' l-Adeżjoni tal-Bulgarija u r-Rumanija, kif emendat bid-Deċiżjoni tal-Kunsill 2006/664/EC tad-19 ta' Ġunju 2006 li tadatta l-Anness VIII għall-Att tal-Adeżjoni tal-Bulgarija u r-Rumanija[3], jistabbilixxi, permezz ta' deroga mill-Artikolu 70 tar-Regolament (KE) Nru 1698/2005, il-perċentwali għal kull assi ta' l-appoġġ Komunitarju mogħti fil-Bulgarija u r-Rumanija għall-iżvilupp rurali skond l-FAEŻR. Tali kontribuzzjoni tista' tammonta għal 80% għal assi 1, assi 3 u għal assistenza teknika u għal 82% għal assi 2.(3) Ir-rati ta' kofinanzjament speċifikati għal kull assi ma jistgħux japplikaw għall-ammonti li, kif ipprovduti fit-Taqsima I, subtaqsima E, ta' l-Anness VIII għall-Att ta' l-Adeżjoni tal-Bulgarija u r-Rumanija, jistgħu jingħataw lill-bdiewa li jkunu eliġibbli għal pagamenti diretti komplementari nazzjonali jew għotjiet taħt l-Artikolu 143c tar-Regolament tal-Kunsill (KE) Nru 1782/2003 tad-29 ta' Settembru 2003, li jistabbilixxi regoli komuni għal appoġġ dirett taħt il-politika agrikola u li jistabbilixxi ċerti skemi ta' appoġġ għall-bdiewa[4].(4) Il-kontribuzzjoni finanzjarja massima tal-Komunità li tikkomplementa l-ammonti tal-pagamenti diretti teħtieġ li tiġi speċifikata wkoll għall-finijiet ta' l-applikazzjoni tar-Regolament tal-Kummissjoni (KE) Nru 1698/2005 dwar l-appoġġ għall-iżvilupp rurali mill-Fond Ewropew Agrikolu għall-Iżviluppp Rurali (FAEŻR)[5] li jipprovdi, f'Anness II, għal analiżi finanzjarja indikattiva skond l-assi ta' l-iżvilupp rurali u l-miżura, inkluż il-miżura 'komplementi għall-pagamenti diretti'.(5) Bil-għan li jinżammu r-riżultati tan-negozjati ta' l-adeżjoni kif ukoll il-konsistenza fis-sistema tar-rati tal-kofinanzjament wara li jkunu saru l-aġġustamenti tekniċi għar-regolamenti dwar l-iżvilupp rurali, il-kontribuzzjoni finanzjarja massima tal-Komunità li tikkomplementa l-ammonti tal-pagamenti diretti għandhom jiġu stabbiliti fl-istess perċentwali bħal ta' l-assi 1 u 3 kif ukoll bħal ta' l-assistenza teknika,IDDEĊIDA KIF ĠEJ:Artikolu 1Fl-Anness VIII għall-Att ta' l-Adeżjoni tal-Bulgarija u r-Rumanija, it-Taqsima IV tiġi sostitwita kif ġej:“Permezz ta’ deroga mill-Artikolu 70(3)(a) tar-Regolament (KE) Nru 1698/2005, il-kontribuzzjoni finanzjarja Komunitarja tista’ tammonta għal 80% għall-assi 1 u 3, għall-assistenza teknika kif ukoll għall-komplementi għall-pagamenti diretti.Permezz ta’ deroga mill-Artikolu 70(3)(b) tar-Regolament (KE) Nru 1698/2005, il-kontribuzzjoni finanzjarja Komunitarja tista’ tammonta għal 82% għall-assi 2.”Artikolu 2Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha fil- Ġurnal Uffiċjali ta' l-Unjoni Ewropea .Magħmul fi Brussell, …Għall-KunsillIl-President [1] ĠU C …, …, p. ....[2] ĠU L 277, 21.10.2005, p. 1. Ir-Regolament kif emendat l-aħħar bir-Regolament (KE) Nru 2012/2006 ( ĠU L 384, 29.12.2006, p. 8 ).[3] ĠU L 277, 9.10.2006, p. 4.[4] ĠU L 270, 21.10.2003, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 552/2007 ( ĠU L 131, 23.5.2007, p. 10 ).[5] ĠU L 368, 23.12.2006, p. 15. Ir-Regolament kif emendat l-aħħar bir-Regolament (KE) Nru 434/2007 (ĠU L 104, 21.4.2007, p. 8).